
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2038176/3302/0024 (1) 

Ανάθεση της διαχείρισης του Β. Κρατικού Παιδικού Σταθμού Κοζάνης 
στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α’ 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθμ. 496/1974 «Περί λογιστικού Ν.Π.Δ.Δ.». 

4. Το Π.Δ/γμα αριθμ. 603/10.7.79 (ΦΕΚ 179/Α τεύχος/ 
8.8.1979) «περί ιδρύσεως τριάκοντα επτά (37) Εθνικών Παιδικών 
Σταθμών». 

5. Το Ν. 1431/84 (ΦΕΚ 46/Α/84) με το οποίο οι Εθνικοί Παιδικοί 
Σταθμοί κ.λπ. μετονομάζονται σε κρατικούς Παιδικούς Σταθμούς. 

6. Το έγγραφο της Τράπεζας της Ελλάδας αριθμ. 13900/30.4.92 
με το οποίο ζητείται η ανάθεση, σ’ αυτήν (Πρακτορείο Κοζάνης) η Τα¬ 
μειακή διαχείριση του ΒΚΠΣ Κοζάνης. 

7. Την απόφαση του Υπουργού των Οικονομικών αριθμ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της Εξουσίας να υπογράφουν με εντολή Υπουργού στο Γενικό Γραμμα¬ 
τέα στον Γεν. Δ/ντή, στους Προϊσταμένους Δ/νσεων, Τμημάτων κ.λπ.», 
αποφασίζουμε: 

Η Ταμειακή διαχείριση του Β’ Κρατικού Παιδικού Σταθμού Κοζάνης 
ν’ ασκείται από την Τράπεζα της Ελλάδας σύμφωνα με τις διατάξεις του 
από 20.1.1932 Π.Δ/τος «Διαχείριση νομικών προσώπων από την 
Τράπεζα της Ελλάδας» όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδας που εδρεύει στη Δημόσια Οικονομική Υπη¬ 
ρεσία (Δ.Ο.Υ.) Κοζάνης. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 


Αθήνα, 8 Μαΐου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2038175/3303/0024 (2) 

Ανάκληση της 46768/14.4.1977 απόφασης του Υπουργού Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Τα Π.Δ/γμα αριθμ. 496/1974 «Περί λογιστικού Ν.Π.Δ.Δ.». 

4. Την απόφασή μας αριθ. 46768/14.4.1977 σχετικά με την ανά¬ 
θεση της διαχείρισης Γενικού Νοσοκομείου Ιωαννίνων «Γ. ΧΑΤΖΗΚΩ¬ 
ΣΤΑ» στην Τράπεζα της Ελλάδας. 

5. Την απόφαση αριθμ. Α3β/οικ. 19298/7.11.86 με την οποία το 
ανωτέρω ΝΠΔΔ μετονομάζεται σε Περιφερειακό Γενικό Νοσοκομείο 
Ιωαννίνων «Γ. ΧΑΤΖΗΚΩΣΤΑ». 

6. Το έγγραφο της Τράπεζας της Ελλάδας αριθμ. 13899/ 
30.4.92. 

7. Την απόφαση του Υπουργού των Οικονομικών αριθμ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της Εξουσίας να υπογράφουν με εντολή Υπουργού στο Γενικό Γραμμα¬ 
τέα στον Γεν. Δ/ντή, στους Προϊσταμένους Δ/νσεων, Τμημάτων κ.λπ.», 
αποφασίζουμε: 

Ανακαλούμε την ανωτέρω απόφασή μας αριθ. 46768/14.4.1977 
σχετικά με την ανάθεση της Ταμιακής διαχείρισης του Περιφερειακού 
Γενικού Νοσοκομείου Ιωαννίνων «Γ. ΧΑΤΖΗΚΩΣΤΑ» και ορίζουμε 
όπως το ταμιακό υπόλοιπο του λογαριασμού μεταφερθεί σε λογαριασμό 
που θα τηρείται στην Τράπεζα Πίστεως (Υποκ/μα Ιωαννίνων). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 

-♦- 

Αριθ. 2038177/3305/0024 (3) 

Μερική ανάκληση της 29983/879/26.3.1985 απόφασης του Υπουρ¬ 
γού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθμ. 496/1974 «Περί λογιστικού Ν.Π.Δ.Δ.». 

4. Την απόφασή μας αριθ. 29983/879/26.3.85 «Ανάθεση της δια¬ 
χείρισης διαφόρων Κρατικών Παιδικών Σταθμών μεταξύ των οποίων 
και του Δ’ Κορίνθου στην Τράπεζα της Ελλάδας. 

5. Το έγγραφο της Τράπεζας της Ελλάδας αριθμ. 13901/30.4.92 
με το οποίο ζητείται η μεταφορά της Ταμιακής διαχείρισης του Δ' ΚΠΣ 
Κορίνθου από την Τράπεζα της Ελλάδος Πρακτορείο Κορίνθου στην 
Α.Τ.Ε. Κορίνθου. 

6. Την απόφαση του Υπουργού των Οικονομικών αριθμ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της Εξουσίας να υπογράφουν με εντολή Υπουργού στο Γενικό Γραμμα¬ 
τέα στον Γεν. Δ/ντή, στους Προϊσταμένους Δ/νσεων, Τμημάτων κ.λπ.», 
αποφασίζουμε: 

Ανακαλούμε μερικά την ανωτέρω απόφασή μας αριθ. 29983/879/ 
26.3.1985 και μόνο όσον αφορά την ανάθεση της Ταμιακής Διαχείρι¬ 
σης του Δ' Κρατικού Παιδικού Σταθμού Κορίνθου στην Τράπεζα της 
Ελλάδος και ορίζουμε όπως το ταμιακό υπόλοιπο του λογ/σμού μετα¬ 
φερθεί σε λογ/σμό που θα τηρείται στην Αγροτική Τράπεζα της Ελλά¬ 
δας (Υποκ/μα Κορίνθου). 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
- 4 - - 

Αριθ. 2038178/3304/00244 (4) 

Ανάθεση της διαχείρισης του Κρατικού Παιδικού Σταθμού Κοίλων 
Καρδιάς Νομού Κοζάνης στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α’ 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθμ. 496/1974 «Περί λογιστικού Ν.Π.Δ.Δ.». 

4. Το Π.Δ/γμα αριθμ. 703/81 (ΦΕΚ 173/Α/81) «Περί ιδρύσεως 
Εθνικού Παιδικού Σταθμού στην Κοινότητα Αραβησσού Νομού Πέλλης 
και στην Κοινότητα Κοίλων Καρδιάς Νομού Κοζάνης. 

5. Το Ν. 1431/84 (ΦΕΚ 46/Α/84) με τον οποίο οι Εθνικοί Παιδι¬ 
κοί Σταθμοί κ.λπ. μετονομάζονται σε Κρατικούς Παιδικούς Σταθμούς. 

6. Το έγγραφο της Τράπεζα της Ελλάδας αριθμ. 13902/30.4.92 
με το οποίο ζητείται η ανάθεση της ταμιακής διαχείρισης του Κρατικού 
Παιδικού Σταθμού Κοίλων Καρδιάς στην Τρ. Ελλάδος - Πρακτορείο 
Κοζάνης. 

7. Την απόφαση του Υπουργού των Οικονομικών αριθμ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της Εξουσίας να υπογράφουν με εντολή Υπουργού στο Γενικό Γραμμα¬ 
τέα στον Γεν. Δ/ντή, στους Προϊσταμένους Δ/νσεων, Τμημάτων κ.λπ.», 
αποφασίζουμε: 

Η ταμειακή διαχείριση του Κρατικού Παιδικού Σταθμού Κοίλων 
Καρδιάς ν’ ασκείται από την Τράπεζα της Ελλάδας σύμφωνα με τις δια¬ 
τάξεις του από 20.1.1932 Π.Δ/τος «Διαχείριση νομικών προσώπων 
από την Τράπεζα της Ελλάδας» όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδας που εδρεύει στη Δημοσία Οικονομική Υπη¬ 
ρεσία (Δ.Ο.Υ.) Κοζάνης. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 8 Μαΐου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 
-♦- 

Αριθ, 2035180/2998/0024 (5) 

Ανάκληση της 113076/22.5.65 απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α' 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Το Π.Δ/γμα αριθμ. 496/1974 «Περί λογιστικού Ν.Π.Δ.Δ.». 

4. Την απόφασή μας αριθ. 113076/22.5.65 «Ανάθεση της διαχεί¬ 
ρισης του Γ' Εθνικού Παιδικού Σταθμού Ιωαννίνων στην Τράπεζα της 
Ελλάδας. 

5. Το Ν. 1431/84 (ΦΕΚ 46/Α/84) με τον οποίο οι Εθνικοί Παιδι¬ 
κοί Σταθμοί κ.λπ. μετονομάζονται σε Κρατικούς Παιδικούς Σταθμούς. 

6. Το έγγραφο της Τράπεζα της Ελλάδας αριθμ. 12987/ 
17.4.92. 

7. Την απόφαση του Υπουργού των Οικονομικών αριθμ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση 
της Εξουσίας να υπογράφουν με εντολή Υπουργού στο Γενικό Γραμμα- 

τέα στον Γεν. Δ/ντή. στους Προϊσταμένους Δ/νσεων, Τμημάτων κ.λπ.», 
αποφασίζουμε: 

Ανακαλούμε την ανωτέρω απόφασή μας αριθ. 113076/22.5.65 
σχετική με την ανάθεση της Ταμειακής διαχείρισης του Γ' Εθνικού Παι¬ 
δικού Σταθμού Ιωαννίνων στην Τράπεζα της Ελλάδος και ορίζουμε 
όπως το ταμειακό υπόλοιπο του λογαριασμού μεταφερθεί σε λογαρια¬ 
σμό που θα τηρείται στην Εθνική Τράπεζα της Ελλάδος Υποκατάστημα 
Αβέρωφ Ιωαννίνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μαΐου 1992 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΤΣΩΝΑΣ 


♦ 


Αριθ. ΥΠΙΙΟ/ΔΙΛΑΠ/Γ/446/20835 (6) 

Χαρακτηρισμός ως ιστορικού διατηρητέου μνημείου του κτιρίου ιδ. Φα- 
νής Γέμτου στο Ανθοχώρι Βοιωτίας. 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις: 

α. Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τΑ'/26.7.85. 

β. Του άρθρου 52 του Ν. 5351/1932 «περί Αρχαιοτήτων». 

γ. Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ. Του Π.Δ. 941/77 «περί Οργανισμού του ΥΠΠΕ». 

ε. Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, Αναβάθμισης του προσωπικού της 
και άλλες συναφείς διατάξεις» που δημοσιεύθηκε στο ΦΕΚ 50/τΑ/ 
11.4.91. 

στ. Την Διυπουργική απόφαση ΥΠΠΟ/ΓΝΟΣ/11536/10.3.92 
(ΦΕΚ 210/Β/24.3.92) περί παράλληλης άσκησης αρμοδιοτήτων από 
τον Υπουργό Πολιτισμού και τους προϊσταμένους του ίδιου Υπουργείου. 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 2/23.1.92, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο ιδιοκτη¬ 
σίας Φανής Γέμτου στο Ανθοχώρι Βοιωτίας, διότι αποτελεί αντιπροσω¬ 
πευτικό δείγμα της αρχιτεκτονικής εξέλιξης αγροτικής κατοικίας των 
αρχών του αιώνα μας στην περιοχή της Βοιωτίας, σημαντικό για την 
μελέτη της ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Απριλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


♦ 


Αριθ. 2195 4 (7) 

Ορισμός εκπροσώπων των εργαζομένων στο Δ.Σ. του Ο.Τ.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/1983 «κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφέλειας» (Α' 80). 

2. Τις διατάξεις του άρθρου 8 του Π.Δ. 58/1985 «δομή, ρόλος και 
τρόπος διοίκησης και λειτουργίας της κοινωνικοποιημένης επιχείρησης 
Οργανισμός Τηλεπικοινωνιών Ελλάδος (Ο.Τ.Ε.) Α.Ε.» (Α' 22). 

3. Την με αριθμό 21583/23.9.1991 απόφασή μας «διορισμός Διοι¬ 
κητικού Συμβουλίου του Οργανισμού Τηλεπικοινωνιών Ελλάδος 
(Ο.Τ.Ε.)» (Β' 786). 


4. Την με αριθμό 21811/29.1.1992 απόφαση του Υπουργού Με¬ 
ταφορών και Επικοινωνιών με την οποία συγκροτήθηκε Εφορευτική 
Επιτροπή για τη διεξαγωγή εκλογών και την ανάδειξη, μέχρι 24 Μαρ¬ 
τίου 1992, εκπροσώπων των εργαζομένων στα κοινωνικοποιημένα όρ¬ 
γανα του Ο.Τ.Ε. και στο Διοικητικό Συμβούλιο. 

5. Την με αριθμό 21834/20.2.1992 απόφαση του Υπουργού Με¬ 
ταφορών και Επικοινωνιών με την οποία παρατάθηκε η προθεσμία που 
δόθηκε με την προηγούμενη απόφαση μέχρι 24 Απριλίου 1992. 

6. Το από 7 Μαΐου 1992 Πρακτικό έκδοσης συγκεντρωτικών απο¬ 
τελεσμάτων των εκλογών της 6-10.4.1992, για την ανάδειξη εργατι¬ 
κών εκπροσώπων στο Διοικητικό Συμβούλιο και στα όργανα Κοινωνι¬ 
κού Ελέγχου (Α.Σ.Κ.Ε. - Κ.Ε.Σ.) του Ο.Τ.Ε., που υποβλήθηκε με το με 
αριθμό 92/6.5.1992 έγγραφο της Κεντρικής Εφορευτικής Επιτροπής 
Εκλογών Κοινωνικοποίησης Ο.Τ.Ε, αποφασίζουμε: 

1. Ορίζουμε εκπροσώπους των εργαζομένων στο Διοικητικό Συμ¬ 
βούλιο του Ο.Τ.Ε. τους κάτωθι: 

α. Αθανάσιο Γρεβενίτη του Αποστόλου με αναπληρωτή του τον Γε- 
ώργιο Μανιάτη του Νικολάου. 

β. Γεώργιο Σκαρπέλη του Παναγιώτη με αναπληρωτή του τον Γε¬ 
ώργιο Ορφανό του Εμμανουήλ. 

γ, Ανδρέα Δούκα του Ιωάννη με αναπληρωτή του τον Ιωάννη Λα- 
μπράκη του Εμμανουήλ. 

2. Η παράγραφος 3 της αποφάσεώς μας 21583/23.9.1992 καταρ- 
γείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Μαΐου 1992 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΣΤΕΦΑΝΟΣ ΜΑΝΟΣ ΝΙΚ. ΑΝ. ΓΚΕΛΕΣΤΑΘΗΣ 


- +- 

Αριθ. ΕΡ-336 (8) 

Ανασυγκρότηση Ν.Ε. Επαγγελματικής κατάρτισης και απασχόλησης 
Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55, «περί διοικητικής αποκεντρώ- 
σεως». 

2. Τις διατάξεις του άρθρου 3 του Ν. 1836/89 «Προώθηση της απα¬ 
σχόλησης και της επαγγελματικής κατάρτισης και άλλες διατάξεις». 

3. Τις αριθμ. 40056/28.3.90 και 40175/24.7.90 εγκυκλίους 
διαταγές του Υπουργείου Εργασίας. 

4. Την αριθμ. ΕΡ/780/7.9.90 απόφασή μας «Καθορισμός λειτουρ¬ 
γίας της ΝΕΕΚΑ Ν. Αιτωλ/νίας κ.λπ. 

5. Την αριθμ. ΕΡ/842/7.9.90 απόφασή μας «Ορισμός Υπηρεσίας 
που θα εκπροσωπηθεί στη ΝΕΕΚΑ Ν. Αιτ/νίας». 

6. Τις προτάσεις των οικείων οργανώσεων που υποβλήθηκαν στην 
υπηρεσία μας, ύστερα από το αριθμ. ΕΡ/254/26.3.92 έγγραφο της 
υπηρεσίας μας, αποφασίζουμε: 

Ανασυγκροτούμε τη Νομαρχιακή Επιτροπή Επαγγελματικής κατάρ¬ 
τισης και Απασχόλησης (ΝΕΕΚΑ) Ν. Αιτωλ/νίας από τους παρακάτω 
αναφερομένους. 

1. Νικόλαο Στάμο, Νομάρχη Αιτωλ/νίας, αναπληρούμενο από το 
νόμιμο αναπληρωτή του. 

2. Παντελή Χαντζή, εκπρόσωπο του εργατοϋπαλληλικού κέντρου 
Μεσολογγίου με αναπληρωτή τον Ευθύμιο Γερολυμάτο από το ίδιο 
Ε.Κ. 

3. Σπυρίδωνα Πασσιόπουλο, εκπρόσωπο του Εμποροβιομηχανικού 
Συλλόγου Μεσολογγίου, με αναπληρωτή το Λάμπρο Φλώρο από τον 
ίδιο Σύλλογο. 

4. Δημήτριο Κασβίκη, εκπρόσωπο της Τοπικής Ένωσης Δήμων και 
Κοινοτήτων με αναπληρωτή τον Κων/νο Γλαβά από την ίδια ένωση. 

5. Ιωάννη Κατσαρό, εκπρόσωπο της Νομαρχιακής Επιτροπής Παι¬ 
δείας με αναπληρωτή τον Σπυρίδωνα Πάνου από την ίδια επιτροπή. 

6. Τον Δ/ντή της υπηρεσίας Ν. Αιτ/νίας του ΟΑΕΔ με αναπληρωτή 
το νόμιμο αναπληρωτή του. 

Γραμματεύς ορίζουμε το Δημήτριο Κατσιμάρη, υπάλληλο που υπη¬ 
ρετεί στην Εργατική Εστία Αγρίνιου, με αναπληρωτή του Δημήτριο 

Φαλλίδα, υπάλληλο του Οργανικού Εργατικής Εστίας, απεσπααμένο 
στο Τμήμα Επιθ/σηςε Εργασίας Ναύπακτού. 

Η Επιτροπή, έργο της οποίας είναι το αναφερόμενο στην παρ. 2 του 
άρθρου 3 του Ν. 1836/89, θα λειτουργεί σύμφωνα με την αριθμ. ΕΡ/ 
780/7.9.90 απόφασή μας. 

Η θητεία των μελών της Επιτροπής λήγει την 31.12.93. 

Η ισχύς της αρχίζει από την υπογραφή της και θα δημοσιευθεί στην 
Εφημερίδα της Κυβερνήσεως. 

Μεσολόγγι, 29 Απριλίου 1992 

Ο Νομάρχης 
ΝΙΚΟΛΑΟΣ ΣΤΑΜΟΣ 

- ♦- 

Αριθ. ΕΣ. 13409 (9) 

Υπαγωγή του προσωπικού της κοιν. Πεντακόρφου Ν.Αιτωλ/νίας στις 
δ/ξεις του Ν. 1188/81. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την ΕΣ. 13409/7.5.1992 απόφαση του Νομάρχη Αιτωλ/νίας 
που εκδόθηκε σύμφωνα με τις διατάξεις του Ν. 1188/81 και ύστερα 
από σύμφωνη γνωμοδότηση του Υπηρεσιακού Συμβουλίου άρθρο 14 
του Ν. 1586/86 έγινε η υπαγωγή του τακτικού προσωπικού της Κοι¬ 
νότητας Πεντακόρφου στις διατάξεις του Α’ Μέρους του Ν. 1188/81. 

Η παρούσα να δημοσιευθεί στην Εφημερίδα της Κυβερνήσεως. 

Μεσολόγγι, 7 Μαΐου 1992 

Ο Νομάρχης 
ΝΙΚΟΛΑΟΣ ΣΤΑΜΟΣ 

-♦- 

Αριθ. Α.Ι3747 (10) 

Τροποποίηση του Κ.Π. - ΑΣΟ. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τα άρθρα 1 (παρ. ιβ, εδαφ. 2) και 3 (παρ. 2) του Π.Δ. 332/83 
(ΦΕΚ Α 119/8.9.83) «Περί μεταβιβάσεως αρμοδιοτήτων Υπουργού 
Γεωργίας στους Νομάρχες». 

2. Το άρθρο 11 του Κ.Ν. 2490/55 όπως τροποποιήθηκε με το άρ¬ 
θρο 9 του Ν.Δ. 3541/56 «Περί τροποποιήσεως και συμπληρώσεως 
των περί Κορινθιακής σταφίδας και ΑΣΟ διατάξεων». 

3. Το 3567/6.4.92 έγγραφο του ΑΣΟ «Περί τροποποιήσεως του 
Κ.Π.-ΑΣΟ» με το οποίο μας έστειλε απόσπασμα πρακτικού της αριθμ. 
5/6.4.92 Συνεδριάσεως της Διοικούσας Επιτροπής ΑΣΟ. 

4. Το άρθρο 7 του Ν. 2019/28.2.92 (ΦΕΚ 34 τευχ. Α') «Περί ειδι¬ 
κής αποζημίωσης για πρόσθετη εργασία». 

5. Το αρ. 6207/20.4.92 έγγραφο της Υπηρεσίας Εντελλομένων 
εξόδων, αποφασίζουμε: 

Την τροποποίηση του Κ.Π.-ΑΣΟ δια προσθήκης παραγράφου 10 στο 
άρθρο 29 αυτού ως εξής: 

10. α. Στους μονίμους υπαλλήλους του ΑΣΟ καταβάλλεται ειδική 
μηνιαία αποζημίωση: 

1. Εκ δραχ. 14.000 στους υπαλλήλους που έχουν υπηρεσία στον 
ΑΣΟ μέχρι 5 ετών, το ήμισυ από 1.1.92 και στο ακέραιο από 1.1.93. 

2. Εκ δραχ. 18.000 στους υπαλλήλους που έχουν υπηρεσία άνω των 
5 ετών, το ήμιυ από 1.1.92 και στο ακέραιο από 1.1.93. 

β. Η καταβολή της ειδικής μηνιαίας αποζημίωσης θα διενεργείται 
στο τέλος του κάθε μήνα και υπό τους περιορισμούς του εδαφ. γ'. 

γ. Δεν καταβάλλεται η ως άνω αποζημίωση μόνο κατά τη διάρκεια 
που οι υπάλληλοι, βρίσκονται σε αναρρωτική άδεια, άδεια χρήσεως και 
τοκετού, απουσία λόγω ασθένειας, σε απόσπαση σε άλλη Υπηρεσία 
εκτός ΑΣΟ ως και στο εξωτερικό για υπηρεσία. 

Η παρούσα να δημοσιευθεί στην εφημερίδα της Κυβερνήσεως. 
Πάτρα, 4 Μαΐου 1992 

Ο Νομάρχης 
ΝΙΚΟΛΑΟΣ ΤΑΓΑΡΗΣ 


Αριθ. Ι-Ι486 (11) 

Τροποποίηση των άρθρων 16 παρ. 2 και 21 του Κανονισμού Λειτουρ¬ 
γίας Διοικήσεως και Παροχών του ΚΑΦ Ξηράς Αίγιου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 11 του κωδ. Ν. 5167/92 «περί ρυθμί- 
σεως των εκ τους Λιμένας Φορτοεκφορτωτικών εργασιών» όπως έχουν 
τροποποιηθεί και συμπληρωθεί από τις διατάξεις του άρθρου 6 του Ν.Δ. 
1254/49 «περί τροποποιήσεως και συμπληρώσεως ενίων διατάξεων 
των περί φορτοεκφορτώσεων Νόμων» σε συνδυασμό με αυτές της πα- 
ραγρ. 6 του άρθρου 8 του Ν.Δ. 3239/55. 

2. Τις διατάξεις του άρθρου 1 του Ν.Δ. 532/70 «περί συμπληρώ¬ 
σεως των διατάξεων περί διοικητικής αποκεντρώσεως» σε συνδυασμό 
με τις διατάξεις της παραγρ. 6 του άρθρου 2 του Β.Δ. 711/70 «Περί 
καθορισμού των διατηρουμένων υπέρ του Υπουργού και των Περιφε¬ 
ρειακών Αρχών διανομαρχιακού επιπέδου του Υπουργείου Εργασίας 
αρμοδιοτήτων κατά τας παραγρ. 1 και 4 του άρθρου 1 ως και κατά το 
άρθρο 4 του Ν.Δ. 532/70. 

3. Τις διατάξεις του άρθρου 24 του Π.Δ. 368/89 «περί Οργανισμού 
του Υπουργείου Εργασίας». 

4. Τη σύμφωνη γνώμη του Υπουργείου Εργασίας, η οποία διατυπώ¬ 
θηκε το αριθμ. 10965/6.4.1992 έγγραφό του. 

5. Απόσπασμα πρακτικού της αριθμ. 2/8.1.92 συνεδριάσεως της 
Δ.Ε. του ΚΑΦ Ξηράς Αίγιου «περί τροποποιήσεως των άρθρων 16 παρ. 
2 και 21 του Κανονισμού Λειτουργίας, Διοικήσεως και Παροχών του 
ΚΑΦ Ξηράς Αίγιου». 

6. Την αριθμ. 1-198/12.1.84 Απόφαση Νομάρχη Αχαΐας «περί με- 
ταβιβάσεως αρμοδιοτήτων στον Προϊστάμενο της Διεύθυνσης Επιθ/σης 
Εργασίας Ν. Αχαΐας». 

7. Την οικονομική δυνατότητα του ανωτέρω ΚΑΦ, αποφασί¬ 
ζουμε: 

Εγκρίνουμε όπως η παράγρ. 2 του άρθρου 16 και το άρθρο 21 του 
Κανονισμού Λειτουργίας Διοικήσεως και Παροχών του ΚΑΦ Ξηράς Αί¬ 
γιου, ο οποίος εγκρίθηκε με την απόφαση του Υπουργείου Εργασίας 
αριθμ. 47063/3051/13.6.64 (ΦΕΚ 307/Β/4.8.64) όπως τροπο¬ 
ποιήθηκε μεταγενέστερα, διαμορφωθεί ως εξής: 

Άρθρο 16 

Ποσό εφάπαξ αποζημίωσης 

2. Το ποσό της εφάπαξ αποζημίωσης, που καταβάλλεται σύμφωνα 
με τα ανωτέρω στους δικαιούχους, ορίζεται με ομαλές οικονομικές συν¬ 
θήκες του ΚΑΦ, ως εξής: 

Γι’ αυτούς που έχουν δέκα έτη συμμετοχής δραχμές τριακόσιες τριά¬ 
ντα έξι χιλιάδες τριακόσιες εβδομήντα πέντε (336.375). Το ποσό αυτό 
των δραχμών τριακοσίων τριάντα έξι χιλιάδων τριακοσίων εβδομήντα 
πέντε (336.375) θεωρείται βασικό και προσαυξάνεται κατά δραχμές 
πενήντα μία χιλιάδες εκατόν είκοσι εννέα (51.129) για κάθε έτος συμ- 
μετοχής άνω της δεκαετίας και μέχρι συμπληρώσεως εικοσαετίας κατά 
δραχμές εξήντα τρεις χιλιάδες διακόσιες τριάντα εννέα (63.239) για 
κάθε έτος συμμετοχής άνω της εικοσαετίας και μέχρι συμπληρώσεως 
τριακονταετίας για κάθε δε έτος πέραν της τριακονταετίας προσαυξάνε¬ 
ται κατά δραχμές εξήντα τρεις χιλιάδες διακόσιες τριάντα εννέα, χωρίς 
το συνολικό ποσό της εφάπαξ αποζημιώσεως να μπορεί να υπερβεί το 
ποσό των δραχμών ενός εκατομμυρίου τετρακοσίων ογδόντα χιλιάδων 
πενήντα (1.480.050). 

Άρθρο 21 

Σε περίπτωση θανάτου φορτοεκφορτωτή που είναι εφοδιασμένος με 
βιβλιάριο επαγγελματικής ταυτότητας της Ε.Ρ.Φ. Ξηράς Αίγιου και 
ανεξάρτητα αν οι δικαιοδόχοι αυτού δικαιούται την εφάπαξ αποζημίωση 
που καταβάλλεται λόγω θανάτου καταβάλλεται βοήθημα για έξοδα κη¬ 
δείας, μέχρι του ποσού των δραχμών διακοσίων χιλιάδων (200.000). 

Το ανωτέρω ποσό καταβάλλεται στην οικογένεια του θανόντος ή σ’ 
αυτούς που επιμελούνται την κηδεία του. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα να δημοσιευτεί στην Εφημερίδα της Κυβερνήσεως. 

Πάτρα, 20 Απριλίου 1992 

Με εντολή Νομάρχη 
Ο Προϊστάμενος 

ΗΛΙΑΣ ΧΡΙΣΤΟΠΟΤΛΟΣ 

- + - 

Αριθ. 1-1487 (12) 

Τροποποίηση των άρθρων 16 παρ. 2 και 21 του Κανονισμού Λειτουρ¬ 
γίας Διοικήσεως και Παροχών του ΚΑΦ Λιμένος Αίγιου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 11 του κωδ. Ν. 5167/37 «περί ρυθμί- 
σεως των εις τους Λιμένας φορτοεκφορτωτικών εργασιών», όπως έχουν 
τροποποιηθεί και συμπληρωθεί από τις διατάξεις του άρθρου 6 του Ν.Δ. 
1254/49 «περί τροποποιήσεως και συμπληρώσεως ενίων διατάξεων 
των περί Φορτοεκφορτώσεως Νόμων» σε συνδυασμό με τις διατάξεις 
της παρ. 6 του άρθρου 38 του Ν. 3239/55. 

2. Τις διατάξεις του άρθρου 1 του Α.Ν. 532/70 «περί συμπληρώ¬ 
σεως των διατάξεων περί διοικητικής αποκεντρώσεως», σε συνδυασμό 
με τις διατάξεις της παρ. 6 του άρθρου 2 του Β.Δ. 711/70 «περί καθο¬ 
ρισμού των διατηρούμενων υπέρ του Υπουργού και των Περιφερειακών 
Αρχών Διανομαρχιακού Επιπέδου του Υπουργείου Εργασίας αρμοδιο¬ 
τήτων κατά την παρ. 1 και 4 του άρθρου 1 ως και κατά το άρθρο 4 του 
Ν.Δ. 532/70. 

3. Τις διατάξεις του άρθρου 24 του Π.Δ. 368/89 «περί Οργανισμού 
του Υπουργείου Εργασίας». 

4. Τη σύμφωνη γνώμη του Υπουργείου Εργασίας, η οποία διατυπώ¬ 
θηκε στο αριθμ. 10927/11130/6.4.92 έγγραφό του. 

5. Απόσπασμα πρακτικού της αριθμ. 3/27.1.92 συνεδριάσεως της 
Α.Ε. του ΚΑΦ Λιμένος Αίγιου «περί τροποποιήσεως των άρθρων 16 
παρ. 2 και 21 του Κανονισμού Λειτουργίας, Διοικήσεως και Παροχών 
του ΚΑΦ Λιμένος Αίγιου». 

6. Την 1-198/12.1.84 απόφαση Νομάρχη Αχαΐας «περί μεταβιβά- 
σεως αρμοδιοτήτων στον Προϊστάμενο της Δ/νσης Επιθ/σης Εργασίας 
Ν. Αχαΐας». 

7. Την οικονομική δυνατότητα του ανωτέρω ΚΑΦ, αποφασί¬ 
ζουμε: 

Εγκρίνουμε όπως η παράγραφος 2 του άρθρου 16 και το άρθρο 21 
του Κανονισμού Λειτουργίας Διοικήσεως και Παροχών του ΚΑΦ Λιμέ¬ 
νος Αίγιου, ο οποίος εγκρίθηκε με την απόφαση του Υπουργείου Εργα¬ 
σίας 61622/4765/1962 (ΦΕΚ 308/Β/1.9.62) και τροποποιήθηκε 
και συμπληρώθηκε μεταγενέστερα, διαμορφωθεί ως εξής: 

Άρθρο 16 

1. 

2. Το ποσό της εφ' άπαξ αποζημιώσεως, που καταβάλλεται σύμ¬ 
φωνα με τα ανωτέρω στους δικαιούχους, ορίζεται για ομαλές συνθήκες 
του ΚΑΦ, ανάλογα με τα έτη συμμετοχής σ’ αυτό ως εξής: 

Γι’ αυτούς που έχουν δέκα έτη συμμετοχής δραχμές τετρακόσεις 
δέκα χιλιάδες τετρακόσιες (410.400). Το ποσό αυτό των δραχμών των 
τετρακοσϊων δέκα χιλιάδων τετρακοσίων (410.400) θεωρείται βασικό 
και προσαυξάνεται κατά δραχμές πενήντα τέσσερις χιλιάδες (54.000) 
για κάθε έτος συμμετοχής άνω της δεκαετίας και μέχρι συμπληρώσεως 
εικοσαετίας, κατά δραχμές εξήντα επτά χιλιάδες οκτακόσιες (67.800) 
για κάθε έτος συμμετοχής άνω της εικοσαετίας και μέχρι συμπληρώ¬ 
σεως τριακονταπενταετίας, χωρίς το συνολικό ποσό της εφάπαξ αποζη¬ 
μιώσεως να μπορεί να υπερβεί το ποσό των δραχμών ενός εκατομμυ¬ 
ρίου εξακοσίων είκοσι οκτώ χιλιάδων τετρακοσίων (1.628.400). 

Άρθρο 21 

Σε περίπτωση θανάτου φορτοεκφορτωτού που είναι εφοδιασμένος με 
βιβλιάριο επαγγελματικής ταυτότητας της Ε.Ρ.Φ. Λιμένος Αίγιου και 
ανεξαρτήτως αν οι δικαιούχοι αυτού δικαιούνται την εφ’ άπαξ αποζημί¬ 
ωση που καταβάλλεται λόγω θανάτου, καταβάλλεται βοήθημα για 
έξοδα κηδείας μέχρι του ποσού των δραχμών εκατόν πενήντα χιλιάδων 
(150.000). Το ποσό αυτό καταβάλλεται στην οικογένεια του θανόντος 
ή σ’ αυτούς που επιμελήθηκαν για την κηδεία του. 


Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 17 Απριλίου 1992 

Με εντολή Νομάρχη 

Ο Προϊστάμενος 

ΗΛΙΑΣ ΧΡΙΣΤΟΠΟΥΛΟΣ 

- ♦ - 

Αριθ, Κ 534 (13) 

Τροποποίηση διατάξεων παρ. 2 άρθ. 16 του Κανονισμού Λειτουργίας 
Διοικήσεως και Παροχών Κ.Α.Φ. Λιμένα Αλεξ/πολης Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Ν. 3200/55 «Περί διοικητικής αποκεντρώσεως 
σε συνδυασμό με το από 20.6.55 Β.Δ/γμα», όπως συμπληρώθηκε με 
το Π.Δ. 532/70 και Β.Δ. 711/70. 

3. Τις διατάξεις του Κωδ. Ν. 5167/32, του Ν.Δ. 1254/49 και Ν. 
1082/80. 

4. Τις διατάξεις του Π.Δ. 369/14.6.89 «Οργάνωση των Υπηρεσιών 
Εργασίας των Νομαρχιών». 

5. Τις διατάξεις του άρθρου 16 του κανονισμού λειτουργίας, διοική- 
σεως και παροχών ΚΑΦ Λιμένος Αλεξ/πολης, όπως τροποποιήθηκε 
μεταγενέστερα. 

6. Το αριθμ. 3/22.1.92 Πρακτικό συνεδριάσεως της Διοικ. Επιτρο¬ 
πής του ΚΑΦ Λιμένα Αλεξ/πολης, σχετικά με αύξηση της εφάπαξ απο¬ 
ζημίωσης των φορτ/τών. 

7. Το αριθμ. 10873/31.3.92, έγγραφο του Υπουργείου Εργασίας 
περί αναπροσαρμογής της εφάπαξ αποζημιώσεως των φορτ/τών του 
ΚΑΦ Λιμένα Αλεξ/πολης για το έτος 1992, αποφασίζουμε: 

Εγκρίνουμε την τροποποίηση της παρ. 2 του άρθρ. 16 του Κανονι¬ 
σμού λειτουργίας διοικήσεως και παροχών ΚΑΦ Λιμένα Αλεξ/πολης, 
όπως τροποποιήθηκε μεταγενέστερα ως εξής: 

Άρθρο 16 

1. 

2. Το υπό τις ανωτέρω προϋποθέσεις της προηγούμενης παραγράφου 
εις τους δικαιούχους ποσό εφ’ άπαξ αποζημίωσης ορίζεται υπό ομαλές 
συνθήκες του ΚΑΦ αναλόγως των ετών συμμετοχής σ’ αυτό ως ακο¬ 
λούθως: 

α) Το βασικό κλιμάκιο της εφ’ άπαξ αποζημίωσης του ΚΑΦ καθορί¬ 
ζεται σε επτακόσιες δέκα επτά χιλιάδες εξακόσιες δρχ. (717.600). 

β) Από τον 11ο μέχρι τον 20ο χρόνο χορηγείται ποσοστό 20% επί 
του βασικού κλιμακίου για κάθε χρόνο. 

γ) Από 21ο μέχρι 30ο χρόνο χορηγείται ποσοστό 25% επί του βασι¬ 
κού κλιμακίου για κάθε χρόνο. 

δ) Από τον 31ο μέχρι τον 35ο χρόνο χορηγείται ποσό 68.000 δρχ. 
για κάθε χρόνο. 

ε) Το ανώτατο όριο καλύπτει συνταξιοδοτούμενο φορ/τή με 35 χρό¬ 
νια υπηρεσίας. 

3. Κλάσμα του έτους πλέον των 6 μηνών θεωρείται πλήρες έτος και 
υπολογίζεται για την προσαύξηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 5 Μαΐου 1992 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

- 4 - 

Αριθ. Β.8462 (14) 

Σύσταση συνδέσμου ύδρευσης κοινοτήτων Αμπελικού, Καστανιάς, Κα¬ 
ταφυγίου και Ραχούλας Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις των άρθρων 163,190,191 και 192 του δημοτικού 
και κοινοτικού κώδικα (Π.Δ. 323/89). 

2. Τις διατάξεις του άρθρου 12 του Ν. 1832/89 «Τροποποίηση και 

συμπλήρωση της νομοθεσίας για την τοπική αυτοδιοίκηση, την αποκέ¬ 
ντρωση και άλλες διατάξεις». 

3. Τις αριθμ. 14/92, 12/92, 10/92 και 22/92 αποφάσεις των 
κοινοτικών συμβουλίων Αμπελικοϋ, Καστανιάς, Καταφυγίου και Ρα¬ 
χούλας, αντίστοιχα, που λήφθηκαν νομότυπα σχετικά με τη σύσταση 
συνδέσμου για την ύδρευση των ανωτέρω κοινοτήτων, ανακοινώ¬ 
νουμε: 

Ότι είναι νόμιμες οι αριθμ.: 14/92, 12/92, 10/92 και 22/92 
αποφάσεις κοινοτικών συμβουλίων Αμπελικού, Καστανιάς, Καταφυ¬ 
γίου και Ραχούλας αντίστοιχα με τις οποίες αποφασίζεται: 

1. Η σύσταση συνδέσμου μεταξύ των κοινοτήτων Αμπελικού, Καστα¬ 
νιάς, Καταφυγίου και Ραχούλας για την ύδρευση των ανωτέρω κοινο¬ 
τήτων. 

2. Έδρα του συνδέσμου ορίζεται η κοινότητα Καστανιάς. 

3. Η χρονική διάρκεια του συνδέσμου ορίζεται ότι θα είναι μέχρι την 
κατάργησή του με άλλη, απόφαση. 

4. Έσοδα του συνδέσμου θα είναι οι ανάλογες προς τα έξοδα εισφορές 
των τεσσάρων (4) κοινοτήτων που θα αναπροσαρμόζονται κάθε χρόνο 
για την κάλυψη των εξόδων. 

5. Σκοπός του συνδέσμου είναι η από κοινού διαχείριση του αγωγού 
ύδρευσης από την Λίμνη Ν. Πλαστήρα μέχρι τον κατανεμητή του νερού 
για τις τέσσερις (4) κοινότητες. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Καρδίτσα. 30 Απριλίου 1992 
Ο Νομάρχης 
ΣΟΛΩΝ ΚΑΤΣΙΚΗΣ 

-♦- 

Αριθ. Ε.4092 (15) 

Τροποποίηση απόφασης σύστασης Νομικού Προσώπου με την επωνυ¬ 
μία «Σχολική Επιτροπή 2ου Γυμνασίου Κιλκίς». 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του άρθρου 18 του ΔΚΚ (Π.Δ. 323/1983). 

2. Τις διατάξεις του II.Δ. 331/83 (ΦΕΚ 113/8.9.83 τ.Α). 

3. Τις διατάξεις του άρθρου 5 του Ν. 1894/90. 

4. Την Ε.12814/20.10.89 απόφασή μας για την σύσταση Νομικού 
Προσώπου με την επωνυμία «Σχολική Επιτροπή 2ου Γυμνασίου Κιλ¬ 
κίς». 

5. Την 52/92 απόφαση Δημοτικού Συμβουλίου Κιλκίς με την οποία 
τροποποιείται η σύνθεση του Διοικητικού Συμβουλίου του ανωτέρω Νο¬ 
μικού Προσώπου, δεδομένου ότι σύμφωνα με τις διατάξεις του άρθρου 5 
του Ν. 1894/90 πρέπει να συμμετέχει και εκπρόσωπος των μαθητικών 
κοινοτήτων της Β/θμιας Εκπαίδευσης, αποφασίζουμε: 

Τροποποιούμε την αριθ. Ε.12814/20.10.89 απόφασή μας που δη- 
μοσιεύθηκε στο ΦΕΚ 834/1.1.89 τεύχος Β, ως εξής: 

Ορίζουμε επταμελές (7) Δ.Σ. του Νομικού Προσώπου «Σχολική Επι¬ 
τροπή 2ου Γυμνασίου Κιλκίς», αποτελούμενο από τους κάτωθι: 

1. Έναν Δημοτικό Σύμβουλο ως πρόεδρο που ορίζεται με απόφαση 
του Δημοτικού Συμβουλίου. 

2. Τον εκάστοτε Δ/ντή του 2ου Γυμνασίου Κιλκίς. 

3. Τον εκάστοτε εκπρόσωπο του συλλόγου γονέων και κηδεμόνων. 

4. Ένα δημοτικό σύμβουλο που ορίζεται με απόφαση του Δημοτικού 
Συμβουλίου. 

5. Δύο δημότες ή κατοίκους που ορίζονται με απόφαση του Δημοτι¬ 
κού Συμβουλίου. 

6. Τον εκάστοτε εκπρόσωπο των μαθητικών κοινοτήτων του 2ου Γυ¬ 
μνασίου Κιλκίς. 

Κατά τα λοιπά ισχύει η 12814/89 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 6 Μαΐου 1992 

Ο Νομάρχης 

I. ΕΜΜΑΝΟΤΗΛΙΔΗΣ 


Αριθ. 4063 (16) 

Συμπλήρωση της 13917/1.11.91 απόφαση Νομάρχη Κυκλάδων που 
αφορά τη σύσταση ίδιου Νομικού Προσώπου στην Κοινότητα Αιγιά- 
λης του Ν. Κυκλάδων με την επωνυμία «Σχολική Επιτροπή Δημοτι¬ 
κού Σχολείου Αιγιάλης». 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» (ΦΕΚ 110/Α/ 
27.8.90). 

2. Την 13917/1.11.91 απόφασή μας με την οποία συστήσαμε στην 
Κοινότητα Αιγιάλης του Ν. Κυκλάδων ίδιο Νομικό Πρόσωπο με την 
επωνυμία «Σχολική Επιτροπή Δημοτικού Σχολείου Αιγιάλης», η οποία 
δημοσιεύθηκε στο ΦΕΚ 1031/Β/19.12.91). 

3. Το γεγονός, ότι εκ παραδρομής παραλείφθηκε κατά τη σύσταση 
της Επιτροπής το 5ο μέλος του Δ.Σ. και ως εκ τούτου επιβάλλεται η συ¬ 
μπλήρωση της ανωτέρω απόφασής μας, αποφασίζουμε: 

Συμπληρώνουμε την ανωτέρω απόφασή μας με την προσθήκη εδα¬ 
φίου (δ) στην παράγραφο 1 του αποφασιστικού μέρους αυτής, ως εξής: 

(δ) Το Διευθυντή του Δημοτικού Σχολείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 23 Απριλίου 1992 

Η Νομάρχης 
ΚΑΤΕΡΙΝΑ ΓΙΑΒΑΣΗ 

- + - 

Α ριθ. 5813 (17) 

Ανασυγκρότηση Διοικητικής Επιτροπής Στρατιωτικών Επιτάξεων για 
το έτος 1992 του Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις: α) του Ν. 4442/1929 «περί στρατιωτικών εισφο¬ 
ρών και ναυλώσεων», όπως τροποποιήθηκε μεταγενέστερα, β) του Π.Δ. 
115/84 «Διορισμός μελών των Διοικητικών Δικαστηρίων περί Στρατι¬ 
ωτικών Επιτάξεων». 

2. Το Φ.851/74955/4.9.91 έγγραφο της ΑΣΔΕΝ. 

3. Το 317/24.10.91 έγγραφο του Πρωτοδικείου Μυτιλήνης. 

4. Το 1063158/1332/0006Α/28.7.89 έγγραφο Υπ. Οικονομι¬ 
κών, αποφασίζουμε: 

Ανασυγκροτούμε τη Διοικητική Επιτροπή Στρατιωτικών Επιτάξεων 
για το έτος 1992 του Ν. Λέσβου, από τους: 

1. Μακρή Κωνσταντίνα, Πρωτόδικη Μυτιλήνης ως Πρόεδρο, ανα- 
πληρούμενο από τον Ζιάκα Αλέξανδρο, Πρωτόδικη. 

2. Τσουλό Αθανάσιο, Πρωτόδικη Μυτιλήνης ως τακτικό μέλος, ανα- 
πληρούμενο από την Αθανασακοπούλου Καλλιόπη, Πρωτόδικη. 

3. Θάνο Ιωάννη, Ανχη (ΕΜ) της 98 ΑΔΤΕ ως τακτικό μέλος, ανα- 
πληρούμενο από τον Μπράβο Ασημάκη, Ανχη (ΕΜ) του 98 ΣΥΝΥ- 
ΠΕΘ. 

4. Παπάζογλου Ευάγγελο Τχη (ΠΖ) της 22 ΑΔΤΕ ως τακτικό μέ¬ 
λος, αναπληρούμενο από το Λεονάρδο Παναγιώτη, Τχ (ΠΒ) της 168 
ΔΜΕΘ. 

5. Από τον Προϊστάμενο Κτηματικής Υπηρεσίας Μυτιλήνης, ανα¬ 
πληρούμενο από το νόμιμο αναπληρωτή του. 

Γραμματέα της ΔΕΣΕ ορίζουμε τη Γώγου Ροδόκλεια, υπάλληλο 
Κλάδου ΔΕ Φοροτεχνικών με βαθμό Γ', της Κτηματικής Υπηρεσίας 
Μυτιλήνης, αναπληρούμενη από την Καλέμη Περμαθούλα υπαλλήλου 
της Κτημ. Υπηρεσίας. 

Από την έναρξη ισχύος της παρούσης καταργείται η αριθ. 
16721/91 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Μυτιλήνη, 30 Απριλίου 1992 

Ο Νομάρχης 
ΝΙΚΟΣ ΛΕΜΠΙΔΑΚΗΣ 

Αριθ. 2150 (18) 

Σύσταση αναπτυξιακής-κατασκευαστικής Α.Ε. Κοινότητας Βαθέος Σά¬ 
μου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του άρθρου 260 του Π.Δ/τος 323/89 (Δημοτικός 
και Κοινοτικός Κώδικας), όπως τροποποιήθηκαν με τις διατάξεις του 
άρθρου 20 του Ν. 1832/89. 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύθηκε στο 244/19.4.84 ΦΕΚ τ.Β'. 

3. Την αρ. 16/92 απόφαση της Δ.Ε. της ΤΕΔΚ Νομού Σάμου. 

4. Την απόφαση αρ. 12/92 του Κοινοτικού Συμβουλίου Βαθέος του 
Νομού Σάμου. 

5. Το Π.Δ/γμα 250/89 που δημοσιεύθηκε στο 118/Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες», αποφασίζουμε: 

1. Συνιστάται στην Κοινότητα Βαθέος του Νομού Σάμου επιχείρηση 
με την επωνυμία «Αναπτυξιακή - Κατασκευαστική Α.Ε.» ως ίδιο Νο¬ 
μικό Πρόσωπο Ιδιωτικού Δικαίου, το οποίο διέπεται από τις διατάξεις 
των άρθρων 260 παρ. 6 και 274 παρ. 1 του Π.Δ. 323/89 (Δημοτικός 
και Κοινοτικός Κώδικας), όπως τροποποιήθηκαν με τις διατάξεις του 
άρθρου 20 του Ν. 1832/89. 

2. Σκοπός της Επιχείρησης είναι η κατασκευή Έργων Δημοσίων ή 
Κοινοτικών, Δημοτικών και Ιδιωτικών, η υλοποίηση και παρακολού¬ 
θηση προγραμμάτων που χρηματοδοτούνται από Δήμους και Κοινότη¬ 
τες, Δημόσιους φορείς. Ταμεία της ΕΟΚ και ιδιώτες καθώς και κάθε 
συναφής με τα παραπάνω εργασία ή έργο. 

3. Η Επιχείρηση διοικείται από πενταμελές ή επταμελές Διοικητικό 
Συμβούλιο, που τα μέλη του εκλέγονται μαζί με αναπληρωτές από τη 
Γενική Συνέλευση. Η εκλογή των μελών του Διοικητικού Συμβουλίου 
θα γίνει με την διαδικασία που ορίζεται από την παρ. 2 του άρθρου 14 
του Π.Δ. 80/1986 και στο Διοικητικό Συμβούλιο της Εταιρείας μετέ¬ 
χει και εκπρόσωπος της ΤΕΔΚ και των εργαζομένων ο οποίος εκλέγε¬ 
ται σύμφωνα με την παρ. 4 του άρθρου 14 του Π.Δ. 80/1986 για όσο 
χρόνο θα ορίσει αυτή. 

4. Η διάρκεια της Επιχείρησης ορίζεται για 30 χρόνια και αρχίζει με 
την καταχώρηση στο οικείο Μητρώο Ανωνύμων Εταιρειών της διοικη¬ 
τικής απόφασης για την σύσταση της Εταιρείας και την έγκριση του κα¬ 
ταστατικού της και λήγει την αντίστοιχη ημερομηνία του έτους 2022. 
Η διάρκεια της Εταιρείας μπορεί να παραταθεί με απόφαση της Γ.Σ. 
των μετόχων, που θα τροποποιεί το άρθρο αυτό για όσο χρόνο θα ορίσει 
αυτή. 

5. Έδρα της επιχείρησης είναι η Κοινότητα Βαθέος του Νομού Σά¬ 
μου. 

6. Το συνολικό κεφάλαιο της Εταιρείας ανέρχεται στο ποσό των 
6.000.000 δρχ. και αναλύεται σε 600 μετοχές ονομαστικής αξίας 
10.000 δρχ. η κάθε μία. 598 μετοχές εισφέρονται στην Εταιρεία σε με¬ 
τρητά από την Κοινότητα. Το υπόλοιπο του κεφαλαίου αναλαμβάνεται 
από την ΤΕΔΚ Νομού Σάμου. 

7. Πόροι της Εταιρείας είναι: τα έσοδα από τις δραστηριότητές της, 
οι πρόσοδοι από την περιουσία της, δάνεια, κληρονομιές, εισφορές, δω¬ 
ρεές και λοιπές επιχορηγήσεις. 

8. Η Επιχείρηση διαλύεται: 

α) Μετά την λήξη του χρόνου της διάρκειάς της εκτός αν πριν από τη 
λήξη αποφασιστεί νόμιμα παράταση της διάρκειας. 

β) Σε περίπτωση που θα κηρυχθεί σε πτώχευση. 

γ) Αν ανακληθεί κατά τον νόμο η άδεια λειτουργίας της εταιρείας που 
χορηγήθηκε από την Εποπτεύουσα Αρχή. Επίσης μπορεί οποτεδήποτε 
να αποφασιστεί η λύση της Εταιρείας με απόφαση της Γ ενικής Συνέλευ¬ 
σης και απόφαση του Νομάρχη. 

9. Την διάλυση της Εταιρείας ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το Διοικητικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο διανέμεται τμηματικά ή συλλογικά σύμφωνα με την 
απόφαση της Γ ενικής Συνέλευσης τους μετόχους κατ’ αναλογία των με¬ 
τοχών τους. 

10. Η συγκρότηση, η λειτουργία και οι αρμοδιότητες των οργάνων 


διοίκησης, η οργάνωση, η λειτουργία, διαχείριση και εποπτεία της 
Εταιρείας, διέπονται από τις σχετικές με τις κοινοτικές επιχειρήσεις δια¬ 
τάξεις του Π.Δ. 323/89, τον Ν. 1832/89 και την αρ. 25027/9.4.84 
απόφαση του Υπουργού Εσωτερικών που δημοσιεύθηκε στο ΦΕΚ 244/ 
19.4.84 τεύχος Β'. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 7 Μαΐου 1992 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 
-♦- 

Αριθ. 8541 (19) 

Τροποποίηση της 6160/23.3.88 απόφασης Νομάρχη Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Την αριθμ. 6160/23.3.88 απόφασή μας «περί συστάσεως Ανα¬ 
πτυξιακού Συνδέσμου Χαλκιδαίων». 

2. Τις παρακάτω σύννομες αποφάσεις των κοινοτήτων. 

α. Την αριθμ. 23/91 απόφαση του Κοινοτικού Συμβουλίου Αηδό- 
νας. 

β. Την αριθμ. 18/91 απόφαση του Κοινοτικού Συμβουλίου Γλυκο- 
μηλέας. 

γ. Την αριθμ. 14/91 απόφαση του Κοινοτικού Συμβουλίου Καλο- 
γριανής. 

δ. Την αριθμ. 22/91 απόφαση του Κοινοτικού Συμβουλίου Παλαιο- 
χωρίου. 

ε. Την αριθμ. 11 /91 απόφαση του Κοινοτικού Συμβουλίου Χρυσο- 
μηλέας 

με τις οποίες ζητούν την παράταση χρόνου λειτουργίας του Αναπτυ¬ 
ξιακού Συνδέσμου «Χαλκιδαίων» για μία ΙΟετία. 

3. Τις διατάξεις των άρθρων 190 και 196 του Δημοτικού και Κοινο¬ 
τικού Κώδικα (Π.Δ. 323/89), αποφασίζουμε: 

1. Τροποποιούμε την ανωτέρω αριθμ. 6160/23.3.1988 μνημονευ- 
ομένη απόφασή μας ως εξής: Η χρονική διάρκεια λειτουργίας του Ανα¬ 
πτυξιακού Συνδέσμου «Χαλκιδαίων» παρατείνεται για μία ΙΟετία από 
της λήξεως της θητείας του. 

2. Κατά τα λοιπά ισχύει η ανωτέρω αριθμ. 6160/23.3.1988 μνη- 
μονευομένη απόφασή μας, ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 6 Μαΐου 1992 

Ο Νομάρχης 
I. ΣΠΑΡΤΣΗΣ 

-♦- 

Αριθ. 4533 (20) 

Σύσταση Κοινοτικής Επιχείρησης στην Κοινότητα Ξινού Νερού Ν. 

Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις της παραγρ. 3 του άρθρου 260 του Δημοτικού και 
Κοινοτικού Κώδικα (Π.Δ. 323/89). 

2. Την αριθμ. 25027/9.4.1984 απόφαση του Υπουργού Εσωτερι¬ 
κών που δημοσιεύθηκε στο 244/19.4.1984 ΦΕΚ τ.Β'. 

3. Την απόφαση του Κοινοτικού Συμβουλίου Ξινού Νερού αριθμ. 
27/92 περί συστάσεως κοινοτικής επιχείρησης εμφιάλωσης και εμπο¬ 
ρίας Ξινού Νερού. 

4. Το Π.Δ/γμα 250/89 που δημοσιεύθηκε στο 118/10.5.89 ΦΕΚ 
τ.Α’ «Μεταβίβαση αρμοδιοτήτων του Υπουργού Εσωτερικών στους Νο¬ 
μάρχες». 

5. Την από 14.11.1991 οικονομοτεχνική μελέτη για την ως άνω 
επιχείρηση και την επ’ αυτής από 14.1.1992 έκθεση αξιολόγησης της 
Δ/νσης Περιφερειακής Ανάπτυξης Δυτικής Μακεδονίας που μας διαβι¬ 
βάσθηκε με το αριθμ. 279/10.3.92 έγγραφο της Υπηρεσίας αυτής, 
αποφασίζουμε: 

1. Συνιστούμε στην Κοινότητα Ξινού Νερού του Νομού Φλώρινας 
Κοινοτική Επιχείρηση με την επωνυμία «ΑΜΙΓΗΣ ΚΟΙΝΟΤΙΚΗ ΕΠΙ¬ 
ΧΕΙΡΗΣΗ ΞΙΝΟ ΝΕΡΟ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ» ως 

ίδιο Νομικό Πρόσωπο ιδιωτικού δικαίου το οποίο διέπεται από τις δια¬ 
τάξεις των άρθρων 260 έως 267 του Δημοτικού και Κοινοτικού Κώ¬ 
δικα (Π.Δ. 323/89) όπως ισχύουν κάθε φορά. 

2. Σκοπός της επιχείρησης είναι η εμφιάλωση και εμπορία του νερού 
της πηγής Ξινού Νερού. 

3. Η επιχείρηση διοικείται από επταμελές (7) Διοικητικό Συμβούλιο 
που συγκροτείται με απόφαση του Κοινοτικού Συμβουλίου Ξινού Νερού 
στην αρχή κάθε κοινοτικής περιόδου, ακολουθεί τη θητεία του Κοινοτι¬ 
κού Συμβουλίου και λήγει το αργότερο τρεις μήνες από την εγκατά¬ 
σταση του νέου Κοινοτικού Συμβουλίου. 

Από τα επτά (7) μέλη, τα τέσσερα (4) είναι αιρετοί εκπρόσωποι της 
Κοινότητας, ένα (1) είναι εκπρόσωπος των εργαζομένων στην επιχεί¬ 
ρηση, αν αυτή απασχολεί περισσότερους από είκοσι εργαζόμενους, ένας 
(1) είναι εκπρόσωπος του Αγροτικού Συνεταιρισμού Ξινού Νερού και 
ένας (1) είναι Δημότης ή κάτοικος της Κοινότητας Ξινού Νερού που θα 
έχει πείρα ή γνώσεις σχετικές με το αντικείμενο της Επιχείρησης. 

4. Η διάρκεια της επιχείρησης είναι πενήντα (50) χρόνια από τη δη¬ 
μοσίευση της απόφασης αυτής στην Εφημερίδα της Κυβέρνησης. 

5. Έδρα της επιχείρησης είναι η Κοινότητα Ξινού Νερού Νομού 
Φλώρινας. 

6. Το κεφάλαιο που διαθέτει η Κοινότητα Ξινού Νερού στην επιχεί¬ 
ρηση είναι: 

Α. Περιουσιακά στοιχεία όπως αυτά αποτιμήθηκαν από την επιτροπή 
του άρθρου 9 του Ν. 2190/1920 ως εξής: 

α) κοινοτική έκταση που κείται δίπλα στις πηγές 80.859 τ.μ. αξίας 
7.681.605 δρχ. 

β) Χρηματικό ποσό 26.284.000 δρχ. 

7. Πόροι της Επιχείρησης είναι: τα έσοδα από την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο¬ 
μιές, εισφορές, δωρεές και λοιπές επιχορηγήσεις. 


8. Η Επιχείρηση διαλύεται: α) με απόφαση του Κοινοτικού Συμβου¬ 
λίου, με την απόλυτη πλειοψηφία των μελών του και απόφαση ΝΟ- 
μάρχη. 

β) Όταν λήξει χωρίς να παραταθεί η διάρκεια της Επιχείρησης, και 

γ) Σε περίπτωση πτώχευσης της Επιχείρησης. 

9. Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 

εκκαθαριστές που ορίζονται από το Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρεοατοηοιείτοα η περιουσία και πληρώνονται τα 
χρέη της Επιχείρησης. Το υπόλοιπο περιέρχεται στην Κοινότητα. 

10. Η συγκρότηση, η λειτουργία, οι αρμοδιότητες των οργάνων διοί¬ 
κησης, η οργάνωση των υπηρεσιών, η οικονομική διαχείριση και η επο- 
πτεία της Επιχείρησης διέπονται από τις σχετικές με τις δημοτικές και 
κοινοτικές επιχειρήσεις διατάξεις του Δημοτικού και Κοινοτικού Κώ¬ 
δικα, την αριθμ. 25027/9.4.1984 απόφαση Υπουργού Εσωτερικών 
(ΦΕΚ 244/τ.Β'/19.4.1984) και τον σύμφωνα με αυτές κανονισμό 
διοίκησης και διαχείρισης του Νομικού Προσώπου που θα ψηφίσει το 
Κοινοτικό Συμβούλιο Ξινού Νερού. 

Η παρούσα Κοινοτική Επιχείρηση συνιστάται από την αίρεση της δι¬ 
καστικής ή εξωδίκου αποβολής από τις πηγές του αναδόχου του ΕΟΤ 
Αλ. Χωναίου. 

Με την παρούσα απόφασή μας ανακαλείται η αριθμ. 3664/ 
8.4.1992 όμοια απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 30 Απριλίου 1992 

Ο Νομάρχης 
ΜΙΧΑΗΛ ΖΩΓΡΑΦΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



